ZF: Haosul de pe scena politică evaporă 3 mld. lei de la Bursa de Valori în câteva ore. Acțiunile Băncii Transilvania scad cu 2,3%, Romgaz cu 1,3%, Petrom cu 1%. CCR a cerut oficial renumărarea voturilor. “Orice punere în discuție a parcursului European și nord-atlantic ar fi o știre foarte proastă pentru economie și evident Bursă”
Marile companii listate la Bursa de Valori București au pierdut în câteva ore aproximativ 3 miliarde de lei din capitalizare în contextul în care incertitudinea care domină scena politică de câteva zile – iar mai nou știrea oficială că CCR a cerut renumărarea voturilor – îi determină pe investitori să vândă din acțiuni și să adopte o poziție de așteptare.